**23.05.2025**

**COMUNICAT DE PRESĂ**

**BURSA GENERALĂ A LOCURILOR DE MUNCĂ**

Agenţia Judeţeană pentru Ocuparea Forţei de Muncă Ilfov a organizat astăzi, 23 mai 2025, **BURSA GENERALĂ A LOCURILOR DE MUNCĂ,** în incinta Instituţiei Prefectului - Județul Ilfov.

Din totalul de 110 de angajatori contactați, 38 au onorat invitația și au fost prezenți cu 1032 locuri de muncă vacante în diferite domenii de activitate, dintre care 35 au vizat persoane cu studii superioare, iar 997, persoane cu studii medii, muncitori calificaţi și necalificați.

La eveniment au participat 343 de persoane, dintre care 35 de elevi din anul terminal de la diferite licee din județul Ilfov, ce au luat parte la un atelier privind tehnici de căutare a unui loc de muncă (conceperea unui CV european, a unei scrisori de intenție, prezentarea la interviu) și 9 elevi aflati in sistemul de protectie al DGASPC Ilfov si au putut adresa întrebări consilierului specializat. De asemenea, au fost prezente la eveniment 10 persoane custodiate aflate în ultima perioadă de executare a pedepsei de la Penitenciarul București-Jilava calificate sau necalificate, în vederea angajării atunci când vor termina de executat pedeapsa.

Participanţii au avut posibilitatea de a interacționa în mod direct cu angajatorii și de a identifica mai uşor locul de muncă corespunzător pregătirii lor profesionale și aspirațiilor personale, precum și cursul de calificare, recalificare, specializare sau perfecţionare dorit, aceştia beneficiind de asistenţă din partea consilierilor A.J.O.F.M. Ilfov.

În acest sens, A.J.O.F.M. Ilfov a organizat un punct de informare și consiliere profesională, precum și un punct de informare asupra posibilităților de reconversie profesională. Totodată, au existat și un stand destinat promovării economiei sociale și un stand dedicat legii nr. 111/2022 privind reglementarea activității prestatorului casnic la care persoanele interesate au putut afla informații cu privire la reglementările în domeniu, iar la standul EURES au fost prezentate ofertele angajatorilor din Spaţiul Economic European.

La eveniment am avut alături ca de fiecare data, reprezentanți ai Agenției Naționale Împotriva Traficului de Persoane și reprezentanți ai Batalionului 313 Cercetare în Adâncime „Burebista” care au fost prezenți în vederea recrutării persoanelor interesate. De asemenea, au participat reprezentanți ai Asociației Ateliere fără frontiere și ai Asociației World Vision România.

Ne-am bucurat de prezența la eveniment a doamnei ministru Simona Bucura Oprescu, Ministrul Muncii, Familiei, Tineretului si Solidaritatii Sociale, a doamnei prefect al județului Ilfov Simona Neculae, in calitate de gazda, a domnului presedinte al Agentiei Nationale pentru Ocuparea Fortei de Munca, Florin Irinel Cotosman, doamna director Corina Scarlat, domnul sef serviciu Razvan Munteanu, din partea Agenției Naționale pentru Ocuparea Forței de Muncă, precum și a membrilor Consiliului Consultativ al A.J.O.F.M. Ilfov.

Până la finalul evenimentului, 110 de persoane au fost selectate în vederea angajării.

Compartimentul Comunicare

A.J.O.F.M. Ilfov